*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 25ης Ιανουαρίου 1989

για τον καθορισμό της ενδεικτικής κατανομής ανά κράτος μέλος του 85 % των πιστώσεων ανάληψης υποχρεώσεων του ΕΤΠΑ στο πλαίσιο του στόχου 1 όπως καθορίζεται στον κανονισμό του Συμβουλίου (ΕΟΚ) αριθ. 2052/88

(89/250/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό του Συμβουλίου (ΕΟΚ) αριθ. 2052/88 της 24ης Ιουνίου 1988 για την αποστολή των διαρθρωτικών ταμείων, την αποτελεσματικότητά τους και το συντονισμό των παρεμβάσεών τους μεταξύ τους καθώς και με τις παρεμβάσεις της Ευρωπαϊκής Τράπεζας Επενδύσεων και των άλλων υφιστάμενων χρηματοδοτικών μέσων (1), και ιδίως το άρθρο 12 παράγραφος 6,

Εκτιμώντας:

ότι το άρθρο 12 παράγραφος 4 του προαναφερθέντος κανονισμού αναφέρει ότι η Επιτροπή πρέπει να μεριμνήσει ώστε να καταβληθεί ιδιαίτερη προσπάθεια υπέρ των λιγότερο εύπορων περιφερειών·

ότι το άρθρο 12 παράγραφος 5 του προαναφερθέντος κανονισμού αναφέρει ότι το ΕΤΠΑ μπορεί να διαθέσει για την επίτευξη του στόχου αριθ. 1 κατά προσέγγιση του 80 % των πιστώσεών του·

ότι η πρώτη περίπτωση του άρθρου 12 παράγραφος 6 του προαναφερθέντος κανονισμού αναφέρει ότι, προκειμένου να διευκολυνθεί ο προγραμματισμός των παρεμβάσεων στις εν λόγω περιφέρειες, η Επιτροπή καθορίζει, για πενταετή περίοδο, και ενδεικτικά, την κατανομή ανά κράτος μέλος του 85 % των πιστώσεων ανάληψης υποχρεώσεων του ΕΤΠΑ·

ότι η δεύτερη περίπτωση του άρθρου 12 παράγραφος 6 του προαναφερθέντος κανονισμού αναφέρει ότι η κατανομή αυτή βασίζεται στα κοινωνικοοικονομικά κριτήρια που καθορίζουν την επιλεξιμότητα των περιφερειών περιοχών προκειμένου να τύχουν παρέμβασης του ΕΤΠΑ, σύμφωνα με τους στόχους αριθ. 1, 2 και 5β, παρέχεται δε η εγγύηση ότι ο στόχος του διπλασιασμού των πιστώσεων που προορίζονται για τις περιοχές που εμπίπτουν στο στόχο αριθ. 1 θα λάβει τη μορφή μιας ουσιαστικής αύξησης της παρέμβασης στις περιοχές αυτές, ιδίως στις λιγότερο ευημερούσες ·

ότι το άρθρο 13 του κανονισμού του Συμβουλίου (ΕΟΚ) αριθ. 4254/88 της 19ης Δεκεμβρίου 1988 για διατάξεις εφαρμογής του κανονισμού (ΕΟΚ) αριθ. 2052/88 όσον αφορά το Ευρωπαϊκό Ταμείο Περιφερειακής Ανάπτυξης (2) αναφέρει ότι η Επιτροπή αποφασίζει πριν από την 1η Ιανουαρίου 1989, για περίοδο πέντε ετών και ενδεικτικώς, την κατανομή ανά κράτος μέλος του 85 % των πιστώσεων ανάληψης υποχρεώσεων του ΕΤΠΑ·

ότι το άρθρο 15 του κανονισμού (ΕΟΚ) αριθ. 4254/88 αναφέρει ότι το άρθρο 13 εφαρμόζεται μόλις εγκριθεί ο κανονισμός αυτός·

ότι, εντούτοις, δεν μπορεί να καθοριστεί επί του παρόντος η ακριβής βάση για την εφαρμογή των κριτηρίων για τον καθορισμό της επιλεξιμότητας των περιοχών του στόχου αριθ. 2 και η επιλογή των περιοχών του στόχου αριθ. 5β πρέπει να γίνει σταδιακά και, συνεπώς, δεν έχει υπολογιστεί ενδεικτικά η κατανομή όσον αφορά αυτούς τους στόχους·

ότι, παράλληλα, για να τηρήσει τις διατάξεις του άρθρου 12 στοιχείο β), η Επιτροπή θα καθορίσει ενδεικτικά τη κατανομή ανά κράτος μέλος του 85 % των πιστώσεων ανάληψης υποχρεώσεων του ΕΤΠΑ για τους στόχους 2 και 5β μόλις καθοριστεί η απαραίτητη βάση για την εφαρμογή των ακριβών κριτηρίων για τον καθορισμό της επιλεξιμότητας των περιφερειών και περιοχών τις οποίες αφορούν οι στόχοι αυτοί·

ότι το άρθρο 3 παράγραφος 1 του κανονισμού (ΕΟΚ) αριθ. 2052/88 αναφέρει ότι εκτός από την υποστήριξη των στόχων 1, 2 και 5β, το ΕΤΠΑ συμβάλλει επίσης στην υποστήριξη μελετών ή πρότυπων πειραματικών ενεργειών περιφερειακής ανάπτυξης σε κοινοτικό επίπεδο και, ειδικότερα, στις περιπτώσεις των παραμεθορίων περιοχών των κρατών μελών· ότι το άρθρο 15 του κανονισμού αυτού επιτρέπει μεταβατική χρηματοδότηση, από την 1η Ιανουαρίου 1989, ορισμένων ενεργειών που αφορούν περιφέρειες που δεν καλύπτονται από τους εν λόγω στόχους· ότι ως εκ τούτου, η ενδεικτική κατανομή ανά κράτος μέλος του 85 % των πιστώσεων ανάληψης υποχρεώσεων του ΕΤΠΑ που πρέπει να καθοριστεί σύμφωνα με το άρθρο 12 παράγραφος 6 του κανονισμού αυτού δεν αφορά τις πιστώσεις που σχετίζονται με τις προαναφερθείσες κατηγορίες ενεργειών,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η ενδεικτική κατανομή ανά κράτος μέλος που καθορίζεται σύμφωνα με την πρώτη περίπτωση του άρθρου 12 παράγραφος 6 του κανονισμού (ΕΟΚ) αριθ. 2052/88, όσον αφορά τους πόρους που διατίθενται για τον στόχο αριθ. 1, όπως καθορίζεται από τον εν λόγω κανονισμό, παρατίθεται στο παράρτημα.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 25 Ιανουαρίου 1989.

Για την Επιτροπή

Bruce MILLAN

Μέλος της Επιτροπής

(1) ΕΕ αριθ. L 185 της 18. 7. 1988, σ. 9.

(2) ΕΕ αριθ. L 374 της 31. 12. 1988, σ. 15.

ΠΑΡΑΡΤΗΜΑ

Ενδεικτική εκατοστιαία κατανομή ανά κράτος μέλος του 85 % των πιστώσεων ανάληψης υποχρεώσεων του ΕΤΠΑ που διατίθενται για το στόχο αριθ. 1

1989-1993

1.2 // // // Κράτος μέλος

// Στόχος

αριθ. 1 // // // Βέλγιο // - // Δανία // - // Ομοσπονδιακή Δημοκρατία της Γερμανίας // - // Ελλάδα // 16,2 // Ισπανία // 32,6 // Γαλλία // 2,1 // Ιρλανδία // 5,4 // Ιταλία // 24,5 // Λουξεμβούργο // - // Κάτω Χώρες // - // Πορτογαλία // 17,5 // Ηνωμένο Βασίλειο // 1,7 // // // Σύνολο

// 100,0 // //